জানেন কি?

১. ফি বছর ভারতে ১২ মিলিয়ন টন আম উৎপাদন হয়, যা ৮০ হাজার তিমির ওজনের সমান!

২. গোটা সিঙ্গাপুরে যত সংখ্যক সরকারি গ্রেড ‘এ’ অফিসার রয়েছেন তার থেকেও বেশি সংখ্যক সরকারি গ্রেড ‘এ’ অফিসার রয়েছেন বেঙ্গালুরুতে।

৩. আগামী ৩ বছরে বিশ্বে যে ‘ওয়ার্কফোর্স’ দাঁড়াবে তাঁর ২৫ শতাংশই হবে ভারতীয়।

৪. কুতুব মিনারের থেকে উচ্চতা বেশি তাজমহলের।

৫. হিমালয়ে ‘নিউক্লিয়ার মনিটরিং ডিভাইস’ বসাতে ১৯৬৫ থেকে ১৬৮ সালে মার্কিন গুপ্তচর সংস্থা সিআইএ এবং ভারত সরকার গোপনে একাধিকবার অভিযান চালিয়েছিল। ক্যাপ্টেন মোহন সিংহ কোহলি তাঁর লেখা ‘স্পাইস ইন দ্য হিমালয়াস’ নামে বইয়ে এই বিস্ফোরক তথ্য ফাঁস করেছিলেন। খোদ ক্যাপ্টেন মোহন সিংহ কোহলি এবং সিআইএ-এর কেনেথ কনবি এই অভিযানের নেতৃত্ব দিয়েছিলেন। উদ্দেশ্য ছিল চিনের পরমাণু পরীক্ষার উপরে নজরদারি চালানো। কিন্তু, নন্দাদেবী শৃঙ্গে পরমাণু যন্ত্রটি হারিয়ে যায়। যা আর খুঁজে পাওয়া যায়নি। আশঙ্কা করা হয়, এই পরমাণু যন্ত্রের তেজস্ক্রিয়তায় যে কোনও সময়ে বিপন্ন হতে পারে গঙ্গা এবং তার আশপাশের এলাকা।  

৬. আইস হকিতে ভারতেরও জাতীয় দল রয়েছে। যা ১০০ বছরের পুরনো। আর এই দলে যাঁরা নির্বাচিত হন, তাঁরা সকলেই সেনা-কর্মী।

৭. উত্তর প্রদেশের মুজফ্‌ফর নগরের একটি গ্রামের নাম ‘স্ন্যাপডিল ডট কম নগর’। ২০১১ সালে স্ন্যাপডিল শিবনগর গ্রামে ১৫টি হ্যান্ড পাম্প বসিয়ে দেয়। এরপর গ্রামবাসীরাই কৃতজ্ঞতা প্রকাশে গ্রামের নাম বদলে দেন।

৮. দেশের অন্যতম অটোমোবাইল সংস্থা ‘মাহিন্দ্রা অ্যান্ড মাহিন্দ্রা’র আগে নাম ছিল ‘মাহিন্দ্রা অ্যান্ড মুহম্মদ’। ১৯৪৫ সালে দুই ভাই জে সি মাহিন্দ্রা ও কে সি মাহিন্দ্রা যে ব্যবসা মুম্বইয়ে শুরু করেছিলেন তার অন্যতম অংশীদার ছিলেন গুলাম মহম্মদ। দেশভাগের পরে গুলাম মহম্মদ পাকিস্তানে চলে যান।

৯. শ্রীকান্ত জিচকার, এখনও পর্যন্ত ভারতের সবচেয়ে বড় বিদ্বান। জিচকার একাধারে ছিলেন আইএএস, আইপিএস, আইনজীবী, চিকিৎসক, সংস্কৃতে ডি লিট। এমনকী বিশ্ববিদ্যালয়ের সর্বোচ্চ ডিগ্রির অধিকারী। পাশাপাশি ছিলেন অভিনেতা, ফোটোগ্রাফার, রেডিও অপারেটর। মাত্র ২৫ বছর বয়সে বিধায়ক
নির্বাচিত হয়েছিলেন। ১৪টা পোর্টফোলিও ছিল তাঁর। ছিল ২০টা ডিগ্রি। ২৮টা গোল্ড মেডেল এবং ৫২ হাজার বই-এর লাইব্রেরির অধিকারীও ছিলেন তিনি।

১০.কেরলের মালাপ্পুরম জেলাতে রয়েছে যমজদের শহর। যার নাম কোদিনহি। এই শহরে প্রতি ১০০০টি জন্মের মধ্যে ৪৫টি যমজ।

১১. বিখ্যাত সংস্থা ‘ডাবর’ একটা শব্দ নয়। এটা আসলে ‘ডাক্তার বর্মণ’- শব্দটি থেকে কেটে ছেঁটে বানানো হয়েছে। ‘ডাবর’-এর প্রতিষ্ঠাতা ছিলেন ডক্টর এস কে বর্মন।

১২. বিশ্বের প্রথম ‘ফিঙ্গার প্রিন্ট ব্যুরো’ ১৮৯৭ সালে কলকাতায় রাইটার্স বিল্ডিং-এ খোলা হয়েছিল।

১৩. অস্ট্রেলিয়ার প্রাক্তন ক্রিকেট অধিনায়ক স্টুয়ার্ট ক্লার্ক ভারতীয় বংশোদ্ভূত। স্টুয়ার্টের মা-বাবা ছিলেন অ্যাংলো-ইন্ডিয়ান। তাঁর বাবা ব্রুস ছিলেন চেন্নাই-এর বাসিন্দা। আর মা মেরি ছিলেন বেঙ্গালুরুর।